Mirror Chaandhi Kar Bank of Drawers
By Design, Chaandhi Kar Silver Embossed, Furniture, Chaandhi Kar Metal Embossed, Home Furnishings Store, Chest of Drawers, Bedroom ‘n Tyd vir alles ‘onder die hemel’ (Deel 5) | 4windkoinonia
← Foundational themes in Genesis (Part 40)
Foundational themes in Genesis (Part 41) →
Tyd speel ‘n belangrike rol in God se werksaamhede binne hierdie skepping, en veral by sy keuses wanneer iets voortgebring word en wanneer daardie ding tot einde kom. Ja, daar was reeds voor die grondlegging van die wêreld besluite geneem oor die begin en die einde van alles binne hierdie skepping (“alles onder die son”):
Wel daar het ons dit so duidelik soos daglig – hierdie skepping was nooit veronderstel om vir ewig te bestaan nie. God het reeds die tyd van die einde van hierdie skepping vasgestel voordat Hy begin het met hierdie skepping. Hierdie skepping is inderdaad “aan die nietigheid onderworpe”, soos God dit dan ook vooraf bepaal het!
Ons sien in die ses-dae skeppingsproses dat elke ding wat geskep was presies inpas binne die dag waar dit moes inpas. Niks was weggelaat en niks was agterna bygevoeg nie. Alles was binne die ses-dae skepping in sy plek gestel, alhoewel sommige dinge nog nie sigbaar was nie – daar was ook ‘n tyd bepaal dat alles sigbaar sal word:
Eks 20:11 Want in ses dae het die HERE die hemel en die aarde gemaak, die see en alles wat daarin is…
Alles pas presies in by sy tyd soos God bepaal het, en niks kan hierdie orde en tye verander nie. So het Hy ook bepaal dat die eerste mens Adam, en almal in hom, nie vir ewig in sy vleeslike vorm sou voortbestaan nie – vlees is ‘n tydelike skepping:
Die vleesmens is soos die gras:
Ons almal sal dus deur twee geboorteprosesse moet gaan – een geboorte uit water (‘n tipe van vlees) en een geboorte uit gees:
Ons almal begin dus eers in vlees, maar sal weer herskep word in gees, soos die twee potte in die pottebakker se hand wat Jeremia so mooi beskryf:
Die eerste voorwerp is die eerste vleesmens in Adam en dit misluk IN DIE POTTEBAKKER SE HAND. Die tweede voorwerp wat die Pottebakker skep is die geesmens in Christus – dit is ons almal se orde:
Maar ook binne hierdie twee voorwerpe is daar verdere skeppingsordes wat ons van kennis moet neem. “ALMAL” sal verander word van ‘n vleesmens (“in Adam”) na ‘n geestelike skepping (“in Christus”), maar almal sal dit nie op dieselfde TYD ervaar nie. Daar is twee TYE (Seisoene) vasgestel waartydens God Sy twee groot oeste sal insamel – die eerste vrugte en die laat-oes. Ons sal dus deel hê in die eerste groep of die tweede groep:
1Kor 15:22-28 Want soos hulle almal in Adam sterwe, so sal hulle ook almal in Christus lewend gemaak word; 23 maar elkeen in sy eie orde: as eersteling Christus, daarna die wat aan Christus behoort by sy koms. 24 Daarna kom die einde [oorspronklike Grieks: “telos” = die einde van die proses: dit beteken die res van die mensdom], wanneer Hy die koninkryk aan God die Vader oorgee, as Hy alle heerskappy en alle gesag en mag vernietig het.
“Die wat aan Christus behoort by Sy koms” is dus ‘n spesiale groepie wat deel sal hê aan die eerste opstanding. Hierdie groepie is Vader se keuse en Hy trek hulle na Christus tydens hul aardse lewe:
Hierdie groepie is dan ook die teiken van groot vervolging tydens hul aardse lewe:
Die Vader het besluit dat Jesus saam met hierdie klein groepie mense gaan werk om hulle voor te berei vir belangrike take:
Daar is die twee hooftake wat gedoen sal word deur die klein groepie uitverkorenes:
Hulle sal die wêreld oordeel;
Hulle sal die engele oordeel.
Die twee take dui aan ‘n oordeel tydens die eerste aardse tydperk, en die tweede oordeel dui aan die oordeel tydens die tweede geestelike tydperk. Openbaring 20 gee die opsomming van die duidelike orde van hierdie twee oordele, wat ook op verskeie plekke in die Skrifte belig word:
Eerstens moet die aardse oordeel plaasvind vir almal wat op die einde van die aardse tyd nog op die aarde sal leef:
Daarna volg die geestelike oordeel nadat almal wat dan nog nie Christus se lewe ontvang het nie en nog in die doderyk is (“die ander dode”) opgewek sal word:
Die spesiale groepie uitverkorenes sal dus by albei hierdie oordele betrokke wees wat in Openbaring 20 genoem word. Eerste tree hulle op as koning en priesters op die aarde in die simboliese 1000 jaar tydperk, en daarna sal hulle optree in die poel van vuur. Die konsep van die “poel van vuur” is ‘n geestelike uitdrukking vir hierdie hierdie klein groep. Die konsep van “poel” dui aan dat hulle MIN in getal is in vergelyking met die see of oseaan van mense van mense wat sal opkom in die tweede oordeel:
Due konsep van “vuur” wat in hierdie klein “poel” van mense is, is weereens geestelik van aard. Hulle het die Woord van God (die vuur van God) wat dan die oordeel bring oor diegene wat nog nie die waarheid van Christus ken nie:
Hierdie klein groep is dus die vuurvlamme (‘n geestelike uitdrukking) omdat God se geestelike vuur (Sy Woord) hulle reeds gelouter het:
Hierdie groep uitverkorenes kwalifiseer as vuurvlamme omdat hulle reeds deur die smelkroes van God gegaan het tydens hul aardse lewe.
Psa 66:10 Want U het ons getoets, o God, U het ons gelouter soos ‘n mens silwer louter.
Jes 48:10-11 Kyk, Ek het jou gelouter, maar nie soos silwer nie; Ek het jou beproef in die smeltkroes van ellende. 11 Om My ontwil, om My ontwil sal Ek dit doen—want ag, hoe is my Naam ontheilig! —en Ek sal my eer aan geen ander gee nie.
Open 3:18 Ek raai jou aan om van My te koop goud wat deur vuur gelouter is, sodat jy kan ryk word; en wit klere, dat jy jou kan aantrek en die skande van jou naaktheid nie openbaar word nie; en salf om jou oë te salf, sodat jy kan sien.
Hulle was dus geoordeel tydens hul aardse lewe, okk deur dieselfde vuur (God se Woord) om dan die vurige woorde van God aan ander te bring wat later geoordeel word:
1Pe 4:17-19 Want die tyd is daar dat die oordeel moet begin by die huis van God. En as dit eers by ons begin, wat sal die einde wees van die wat aan die evangelie van God ongehoorsaam is? 18 En as die regverdige nouliks gered word, waar sal die goddelose en die sondaar verskyn? 19 So laat dan ook die wat volgens die wil van God ly, hulle siele aan Hom as die getroue Skepper toevertrou met goeie dade.
Hierdie groepie word dan ook die “eerstelinge” (nie ‘enigste-linge’ nie) genoem, want nog baie sal na hulle volg om geestelike volmaaktheid deur Christus te bereik:
Jak 1:18 Volgens sy wil het Hy ons voortgebring deur die woord van die waarheid, sodat ons as eerstelinge van sy skepsele kan wees.
Die konsep van “eerstelinge” kom uit die ou verbond wat God met die fisiese volk van Israel gemaak het:
Eks 13:11-12 En as die HERE jou in die land van die Kanaäniete bring, soos Hy aan jou en jou vaders met ‘n eed beloof het, en Hy dit aan jou gee, 12 dan moet jy alles wat die moederskoot open, aan die HERE afgee; ook elke eersteling, die aanteel van vee, wat jy sal hê—wat manlik is, behoort aan die HERE.
Die eerstelinge behoort aan die Here. Dit alles het gebeur met fisiese Israel om ons in te lig oor die geestelike toepassing wat hierdie groep geestelike uitverkorenes van die Here Jesus Christus te belig:
Die fisiese Israel moes eers aan ons voorgehou word as God se fisiese “uitverkore volk” om al hul aardse tye en aardse toepassings uit te leef, en daarna word die geestelike “uitverkore volk” aan ons uitgewys:
Rom 2:28-29 Want nie hy is ‘n Jood wat dit in die openbaar is nie, en nie dít is besnydenis wat dit in die openbaar in die vlees is nie; (29) maar hy is ‘n Jood wat dit in die verborgene is, en besnydenis is dié van die hart, in die gees, nie na die letter nie. Sy lof is nie uit mense nie, maar uit God.
Die mens steek altyd vas binne ‘n sekere tydsgleuf en dit bring verval na vore. Baie Christene wat sê hulle is die uitverkore volk van God deur Christus, glo ook op dieselfde tyd dat fisiese Israel ook nog steeds die uitverkore volk van God is, al verwerp die fisiese Jode vir Jesus. Skrifte wys dat God die fisiese Israel verwerp het as Sy “uitverkore volk”:
Rom 11:7-8 Wat dan? Wat [fisiese] Israel soek, dit het hy nie verkry nie; maar die [geestelike] uitverkorenes het dit verkry en die ander is verhard. (8) Soos geskrywe is: God het hulle gegee ‘n gees van diepe slaap, oë om nie te sien nie en ore om nie te hoor nie, tot vandag toe.
Rom 11:11 Ek vra dan: Het hulle miskien gestruikel om te val? Nee, stellig nie! Maar deur hulle val het die saligheid tot die heidene gekom om hulle jaloers te maak.
Rom 11:15 Want as hulle verwerping die versoening van die wêreld is, wat sal hulle aanneming anders wees as lewe uit die dode?
So, orals waar ons lees van “Israel” in die Skrifte, wys dit eindelik na die geestelike groepie van Jesus Christus en so leer ons in baie meer detail wat ons rol as God se uitverkore volk in hierdie aardse tydperk en ook in die geestelike tydperk wat kom: